b'\n_START_ARTICLE_\nZra\xc4\x8dni filter\n_START_PARAGRAPH_\nZra\xc4\x8dni filter je naprava sestavljena iz vlaknastih delcev, ki odstranjujejo trdne delce kot so prah, pelod, plesen ter bakterije iz zraka. Kemijski zra\xc4\x8dni filter je sestavljen iz vpojne snovi ali katalizatorja, ki skrbi za odstranjevanje zra\xc4\x8dnih delcev kot je ozon. Zra\xc4\x8dni filtri so uporabljeni v predmetih pri katerih je pomembna kvaliteta zraka, najve\xc4\x8dkrat v zgradbah (prezra\xc4\x8devalni sistemi) in v motorjih._NEWLINE_Nekatere zgradbe kot tudi zra\xc4\x8dna plovila in druga umetna okolja (npr. sateliti in raketoplani) uporabljajo filtre iz pene, papirja in plasti\xc4\x8dnih substanc. \xc5\xa0e ena metoda imenovana zra\xc4\x8dna ionizacija uporablja vlakna ali elemente nabite z stati\xc4\x8dno elektriko, ki privla\xc4\x8dijo pra\xc5\xa1ne delce. Na dovodu zraka na motorjih z notranjim zgorevanjem in kompresorjih je name\xc5\xa1\xc4\x8den filter iz papirja, pene ali bomba\xc5\xbea. Filtrom z oljno kopeljo je popularnost upadla. Tehnologija zra\xc4\x8dnega dovoda plinskih turbin se je v zadnjih letih ob\xc4\x8dutljivo izbolj\xc5\xa1ala, zaradi napredkov v aerodinamiki in vodni dinamiki zra\xc4\x8dnega kompresorja del plinskih turbin.\n_START_SECTION_\nAvtomobilski kabinski zra\xc4\x8dni filtri\n_START_PARAGRAPH_\nKabinski zra\xc4\x8dni filter je po navadi re\xc5\xbeast papirnat filter, ki je name\xc5\xa1\xc4\x8den zunaj zra\xc4\x8dnega dovoda za armaturno plo\xc5\xa1\xc4\x8do. Nekateri filtri so kvadratni in podobne oblike kot zgorevalni zra\xc4\x8dni filter, lahko so tudi razli\xc4\x8dnih oblik in velikosti, da se prilegajo prostoru v vozilu. S tem da je to dokaj nov dodatek k avtu je ta filter pogosto zanemarjen. Umazani ali zama\xc5\xa1eni kabinski zra\xc4\x8dni filtri lahko znatno zmanj\xc5\xa1ajo pretok zraka v kabino kot tudi prina\xc5\xa1anje alergenov v zra\xc4\x8dni pretok avta.\n_START_SECTION_\nZra\xc4\x8dni filter notranjega zgorevanja\n_START_PARAGRAPH_\nZgorevalni zra\xc4\x8dni filter prepre\xc4\x8di ve\xc4\x8djim delcem, ki bi lahko po\xc5\xa1kodovali valje motorja ali onesna\xc5\xbeili olje pri vstopu v njih. Filtri so po navadi sestavljeni iz papirja ali klobu\xc4\x8devine._NEWLINE_Najve\xc4\x8d vozil z vbrizgom goriva uporabljajo papirnate re\xc5\xbeaste filtre v oblike plo\xc5\xa1\xc4\x8de. Ta filter je po navadi name\xc5\xa1\xc4\x8den v plasti\xc4\x8dni \xc5\xa1katli povezani z ogrodjem plina s pomo\xc4\x8djo dovodne cevi._NEWLINE_Starej\xc5\xa1a vozila, ki uporabljajo uplinja\xc4\x8d ali dovod goriva plina po navadi uporabljajo cilindri\xc4\x8dni zra\xc4\x8dni filter. Ta filter je visok nekaj centimetrov in ima premer od 15 do 40 centimetrov. Filter je name\xc5\xa1\xc4\x8den nad uplinja\xc4\x8dem ali nad ogrodjem plina, po navadi v kovinskem ali plasti\xc4\x8dnem ohi\xc5\xa1ju, ki je pokrit s plasti\xc4\x8dnim ali kovinskim poklopcem.\n_START_SECTION_\nDolgo \xc5\xbeivljenjski filtrirni sistem\n_START_PARAGRAPH_\nLeta 2003 so v Fordovi tovarni predstavili filtrirni sistem z dolgo \xc5\xbeivljenjski dobo Visteon v Fordu Focusu This system has a foam filter placed in the bumper of the car and is stated to have a 150,000 mile service interval. Sistem ima name\xc5\xa1\xc4\x8den filter iz pene, ki je name\xc5\xa1\xc4\x8den v odbija\xc4\x8du avtomobila in trdijo, da zdr\xc5\xbei do 250.000 kilometrov vo\xc5\xbenje brez servisa. Na papirjih zdru\xc5\xbeenja avtomobilskih in\xc5\xbeenirjev pi\xc5\xa1e, da ta filter ponuja vi\xc5\xa1jo in bolj stabilno u\xc4\x8dinkovitost kot drugi navadni zra\xc4\x8dni filtri.\n_START_SECTION_\nPapir\n_START_PARAGRAPH_\nPapirnati filtri so prvovrstna izbira za \xc4\x8distilce zraka avtomobilskih motorjev, zato ker so u\xc4\x8dinkoviti,jih lahko servisiramo in so cenovno ugodni. Pojem "papirnati" filtri je lahko nekoliko zavajujo\xc4\x8d, ker se papir v filtrirnih elementih bistveno razlikuje od papirja za pisanje,pakiranje itd. Med predelovalci avtomobilov je trdno prepri\xc4\x8danje, da so za avtomobile najbolj\xc5\xa1i nepapirnati filtri, kajti trdijo, da imajo papirnati filtri slab pretok zraka in s tem ovirajo mo\xc4\x8d vozila. Ampak, \xc4\x8de je filter primeren pretoku zraka in ustreza velikosti predmeta je filter zelo u\xc4\x8dinkovit.\n_START_SECTION_\nPena\n_START_PARAGRAPH_\nPoliuretanski z oljem navla\xc5\xbeeni sestavljajo peno, ki se uporablja v zra\xc4\x8dnih filtrih predvsem v rezervnih delih (Opomba: deli niso rezervni, tak\xc5\xa1en je samo izraz v bistvu gre za bolj\xc5\xa1e dele uporabljene predvsem med predelovalci avtomobilov-tunerji). Pena je bila v preteklosti velikokrat uporabljena pri \xc4\x8distilcih zraka v manj\xc5\xa1ih motorjih kosilnic in v podobnih napravam, ampak papirnati filtri so mo\xc4\x8dno spodrinili filtre iz penaste mase v teh motorjih. Glede na kakovost in debelino filtra iz pene lahko ta ponudi velik pretok zraka in malo prepustnost za prah in druge snovi, zaradi tega so tudi ti filtri zelo priljubljeni v off-road rallyih in drugih avtomobilisti\xc4\x8dnih \xc5\xa1portih kjer je prisotna velika koli\xc4\x8dina prahu.\n_START_SECTION_\nBomba\xc5\xbe\n_START_PARAGRAPH_\nNaoljena vata iz bomba\xc5\xbea je uporabljena v manj\xc5\xa1em \xc5\xa1tevilu zra\xc4\x8dnih filtrov visokokakovostnih rezervnih delov. V preteklosti je imela bomba\xc5\xbena gaza omejeno uporabo v originalnih avtomobilskih filtrih.\n_START_SECTION_\nOljna kopel\n_START_PARAGRAPH_\nZra\xc4\x8dni filter z oljno kopeljo je sestavljen iz posode v kateri je olje in okrogel vstavek, ki je sestavljen iz vlaken, sita, pene in drugih filtrirnih materialov. Ko je \xc4\x8distilec sestavljen srednji del filtra le\xc5\xbei tik nad gladino olja. Obro\xc4\x8d vstavka prekrije obro\xc4\x8d posode z oljem. S to postavitvijo nastane labirint za pretok zraka ker mora potovati skozi veliku U-zavojev: skozi luknjo med obro\xc4\x8dema in osnovo posode, dol skozi luknjo med zunanjo steno vstavka in notranjo steno posode in gor skozi filtrirni vstavek. Ta U-zavoj ponese zrak z visoko hitrostjo \xc4\x8dez povr\xc5\xa1ino olja. Ve\xc4\x8dji delci prahu in ostalih trdnih snovi zaradi svoje te\xc5\xbee ne morejo ostati v zraku in padejo v olje, kjer se usedejo na dno posode. Manj\xc5\xa1i in la\xc5\xbeji delci so filtrirani skozi filtrirni vlo\xc5\xbeek, ki je navla\xc5\xbeen z oljem._NEWLINE_Filtri zraka z oljno kopeljo so bili zelo \xc5\xa1iroko uporabljeni v avtomobilskih in manj\xc5\xa1ih motorjih, dokler ni v zameno pri\xc5\xa1el papir v zgodnjih 60\'tih. Tak\xc5\xa1ni filtri se \xc4\x8de zmeraj uporabljajo v off-road vozilih, ker so zelo u\xc4\x8dinkoviti pri zadr\xc5\xbeevanju prahu in ostalih trdnih delcev glede na svojo povpre\xc4\x8dno velikost in so brez izgube u\xc4\x8dinkovitosti in pretoka zraka. Ampak tak\xc5\xa1ni filtri so zelo te\xc5\xbeavni za servisiranje in \xc4\x8di\xc5\xa1\xc4\x8denje zaradi svojega olja, morajo biti relativno veliki, \xc4\x8de se ho\xc4\x8demo izogniti preveliki izgubi v pretoku zraka in pove\xc4\x8dajo izpu\xc5\xa1ne emisije zaradi svojega olja, ko se uporablja motor na v\xc5\xbeig z iskro.'